ജോൺ മാഞ്ഞൂരാൻ

കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു ജോൺ മാഞ്ഞൂരാൻ (ജീവിതകാലം: 06 ഏപ്രിൽ 1915 - 18 മാർച്ച് 1984). മാടായി നിയമസഭാമണ്ഡലത്തിൽ നിന്നും മൂന്നാം കേരളനിയമസഭയിലേക്കും, മണ്ണാർക്കാട് നിന്ന് നാലാം കേരളനിയമസഭയിലേക്കും ഇദ്ദേഹം തിരഞ്ഞെടുക്കപ്പെട്ടു. മൂന്നും നാലും കേരളനിയമസഭയിൽ കെ.എസ്.പി.യേയാണ് ഇദ്ദേഹം പ്രതിനിധീകരിച്ചത്. മുൻ മന്ത്രിയും സോഷ്യലിസ്റ്റ് നേതാവുമായിരുന്ന മത്തായി മാഞ്ഞൂരാൻ ഇദ്ദേഹത്തിന്റെ സഹോദരനാണ്.

 രാഷ്ടീയ ജീവിതം 
1933 മുതൽ കർഷകത്തൊഴിലാളി പ്രവർത്തങ്ങളിൽ ചേർന്ന് പ്രവർത്തിച്ച് തുടങ്ങിയ ഇദ്ദേഹം രാഷ്ടീയ തൊഴിൽ സമരങ്ങളിൽ പങ്കെടുക്കുക വഴി നിരവധി തവണ ജയിൽ വാസം അനുഷ്ഠിച്ചിട്ടുണ്ട്, മലനാട് കർഷകയൂണിയൻ പ്രസിഡന്റുമായിരുന്നു. 1947-ൽ രൂപം കൊണ്ട കേരള സോഷ്യലിസ്റ്റ് പാർട്ടിയുടെ ഒരു സ്ഥാപകാംഗം, കേന്ദ്രക്കമ്മിറ്റിയംഗം, ജനറൽ സെക്രട്ടറി എന്നീ നിലകളിൽ പ്രവർത്തിച്ചിരുന്നു.  സഹോദരനായ മത്തായി മാഞ്ഞൂരാൻ മരണപ്പെട്ടതിനെത്തുടർന്ന് 1970-ൽ മാടായിൽ നിന്ന് നടന്ന ഉപതിരഞ്ഞെടുപ്പിൽ സി.പി.എം. പിന്തുണയോടെ മത്സരിച്ച ഇദ്ദേഹം കോൺഗ്രസ്, സി.പി.ഐ. പിന്തുണയുള്ള കെ. രാഘവനെ പരാജയപ്പെടുത്തി. നാലാം നിയമസഭയിൽ മണ്ണാർക്കാട്ട് നിന്നും സി.പി.ഐ.എം. പ്രതിനിധിയായി മത്സരിച്ച് വിജയിച്ചു. അഞ്ചാം നിയമസഭയിൽ ഇരിങ്ങാലക്കുടയിൽ നിന്ന് മത്സരിച്ചെങ്കിലും സിദ്ധാർത്ഥൻ കാട്ടുങ്ങലിനോട് പരാജയപ്പെട്ടു. തിരുവനന്തപുരത്തേയും, തൃശ്ശൂരേയും, ചാലക്കുടിയിലേയും നിരവധി ട്രേഡ് യൂണിയനുകൾക്ക് നേതൃത്വം നൽകിയ മാഞ്ഞൂരാൻ ടാറ്റാ ഓയിൽ മിൽസ് വർക്കേഴ്സ് യൂണിയൻ, ട്രാവൻകൂർ റയോൺസ് എംപ്ലോയീസ് യൂണിയൻ എന്നിവയുടെ പ്രസിഡന്റായും ഫിഷറീസ് ബോട്ട് വർക്കേഴ്സ് യൂണിയന്റെ ജനറൽ സെക്രട്ടറിയായും പ്രവർത്തിച്ചിട്ടുണ്ട്. 1982-ൽ സജീവ രാഷ്ട്രീയത്തിൽ നിന്ന് വിരമിച്ച അദ്ദേഹം വൈദികവൃത്തി സീകരിക്കുകയുണ്ടായിhttp://klaproceedings.niyamasabha.org/pdf/KLA-007-00060-00012.pdf. 1984 മാർച്ച് 18ന് അന്തരിച്ചു.

 തിരഞ്ഞെടുപ്പ് ചരിത്രം 
+ക്രമംവർഷംമണ്ഡലംവിജയിച്ച സ്ഥാനാർത്ഥിപാർട്ടിലഭിച്ച വോട്ടുകൾഭൂരിപക്ഷംതൊട്ടടുത്ത സ്ഥാനാർത്ഥിപാർട്ടിവോട്ടുകൾ11977ഇരിങ്ങാലക്കുട നിയമസഭാമണ്ഡലംസിദ്ധാർത്ഥൻ കാട്ടുങ്ങൽകോൺഗ്രസ്33,3772,134ജോൺ മാഞ്ഞൂരാൻസ്വതന്ത്രൻ31,24321970മണ്ണാർക്കാട് നിയമസഭാമണ്ഡലംജോൺ മാഞ്ഞൂരാൻസി.പി.ഐ.എം.23,6333,831കൃഷ്ണൻസി.പി.ഐ.19,80231970*മാടായി നിയമസഭാമണ്ഡലംജോൺ മാഞ്ഞൂരാൻകെ.എസ്.പി.30,8984,002കെ. രാഘവൻസ്വതന്ത്രൻ26,896
*  മത്തായി മാഞ്ഞൂരാൻ മരിച്ചതിനേത്തുടർന്നുണ്ടായ മൂന്നാം നിയമസഭയിലെ ഉപതിരഞ്ഞെടുപ്പ്.
 അവലംബം 

വർഗ്ഗം:ഏപ്രിൽ 6-ന് ജനിച്ചവർ
വർഗ്ഗം:1915-ൽ ജനിച്ചവർ
വർഗ്ഗം:മാർച്ച് 18-ന് മരിച്ചവർ
വർഗ്ഗം:1984-ൽ മരിച്ചവർ
വർഗ്ഗം:കേരള സോഷ്യലിസ്റ്റ് പാർട്ടി പ്രവർത്തകർ
വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:ഉപതിരഞ്ഞെടുപ്പിൽകൂടി നിയമസഭാംഗമായവർ